وزارت خزانہ
’17‘ ریاستوں میں’ایک قوم ایک راشن کارڈ ‘ نظام نافذ
’37 ہزار‘کروڑروپے کے اضافی قرضہ حاصل
نئی دہلی، 11 مارچ2021: 17ریاستوں نے کامیابی کے ساتھ ’’ ایک قوم ایک راشن کارڈ نظام ‘‘ پر عمل شروع کردیا ہے، جس میں اتراکھنڈ اس اصلاح کی تکمیل کرنے والی تازہ ترین ریاست ہے۔ ایک قوم ایک راشن کارڈ نظام اصلاحات کو پوری کرنے والی ریاستیں ، مجموعی ریاستی گھریلو پیداوار  کے 0.25فیصد کے اضافی قرضے کے لئے اہل ہیں اسی کے مطابق ان ریاستوں کو وزارت مالیہ کے اخراجات کے محکمے کے ذریعہ 37600 کروڑروپے کے اضافی قرضے کی منظوری دی گئی ہے۔ ان 17 ریاستوں کو اجازت شدہ اضافی قرضے کی ریاست وار رقم کی تفصیل منسلک ہے۔
ایک قوم ایک راشن کارڈ نظام شہریوں پر مرکوز ایک اہم اصلاح ہے۔ اس کے نفاذ سے ،قومی خوراک کی سلامتی کے قانون  اور دیگر بہبودکی اسکیموں کے تحت مستفیدین کو ، خاص طورپر مہاجر ورکروں اور ان کے کنبوں کو، ملک بھر میں کسی بھی راشن کی دوکان  پر راشن کی دستیابی یقینی ہوتی ہے۔
یہ اصلاح ،خاص طورپر مہاجر آبادی کو اختیارات فراہم کرتی ہے، جس میں اکثریت لیبر کا کام کرنے والے ، روزانہ اجرتی ، شہری غریب بشمول کوڑا اٹھانے والے ، خوانچہ فروش ، منظم اور غیر منظم شعبوںمیں عارضی ورکر ، گھریلو ورکر وغیرہ شامل ہیں، جو خوراک کے تحفظ میں خودکفیل ہونے کی غرض سے اپنے رہنے کی جگہ اکثر بدلتے رہتے ہیں۔تکنالوجی سے چلنے والی اصلاح ،مہاجر مستفیدین کو ملک بھر میں اپنی پسند کی، الیکٹرانک پوائنٹ آف سیل  سے منسلک کسی بھی راشن کی دوکان سے اپنا اختیاری کوٹہ حاصل کرنے کے قابل بناتی ہے۔
یہ اصلاح مستفیدین ، فرضی /نقلی / غیر اہل کارڈ ہولڈروں کی بہتر شناخت کرنے کے قابل بھی بناتی ہے، اس کے نتیجے میں وسیع تربہبود اور کمتر نقصان ہوتاہے۔ مزید برآں راشن کا رڈ کی بلارکاوٹ بین ریاستی تبدیلی کو یقینی بنانے کے لئے تمام راشن کارڈ رکھنے والوں کےآدھارکارڈ کی تفصیلات کو اپ ڈیٹ کرنے کے ساتھ ساتھ ، الیکٹرانک پوائنٹ آف سیل  کی تنصیب سے تمام راشن کی دوکانوں  کی خودکاری کے ذریعہ مستفیدین کی بایو میٹرک کی تصدیق کےساتھ مشینوں کا ہونا ضروری ہے۔لہٰذا ریاستوں کو مندرجہ ذیل دونوں اقدامات کی تکمیل پر ہی مجموعی ریاستی گھریلو پیداوار  کے 0.25فیصد کی حد تک اضافی قرضہ حاصل کرنے کی اجازت دی جاتی ہے:
 ریاست میں تمام راشن کارڈوں اور مستفیدین کی آدھار سیڈنگ
 ریاست میں تمام راشن کی دوکانوں کی خودکاری ۔
کووڈ-19 وبا کے درپیش کثیر جہتی چیلنجوںکا مقابلہ کرنے کے لئے ضروری وسائل کے تناظر میں حکومت ہند نے 17 مئی 2020 کو ریاستوں کی قرضہ لینے کی حدمیں ، ان کی جی ایس ڈی پی کے دو فیصد تک کا اضافہ کردیا تھا۔اس خصوصی دستیابی میں سے نصف یعنی جی ایس ڈی پی کی ایک فیصد ریاستوں کے ذریعہ شہریوں پر مرکوز اصلاحا ت کو پورا کرنے سے منسلک تھا۔ اخراجات کے محکمے کے ذریعہ جن چار شہریوں پر مرکو زشعبوں کی اصلاحا ت کے شناخت کی گئی ہے، ان میں  ایک قوم ایک راشن کارڈ نظام کا نفاذ  کاروبار کرنے میں آسانی کی اصلاحا ت شہری مقامی ادارے / افادیتی اصلاحات اور  بجلی کے شعبے کی اصلاحات شامل ہیں۔
انسلاک
ایک قوم ایک راشن کا رڈ نظام کی تکمیل کے لئے اضافی قرضہ حاصل کرنے کی ریاست وار اجازت
|
|
نمبر شمار
|
|
ریاست
|
|
میزان 
|
|
1.
|
|
آندھر پردیش
|
|
2,525
|
|
2.
|
|
گوا
|
|
223
|
|
3.
|
|
گجرات
|
|
4,352
|
|
4.
|
|
ہریانہ
|
|
2,146
|
|
5.
|
|
ہماچل پردیش
|
|
438
|
|
6.
|
|
کرناٹک
|
|
4,509
|
|
7.
|
|
کیرالہ
|
|
2,261
|
|
8.
|
|
مدھیہ پردیش
|
|
2,373
|
|
9.
|
|
منی پور
|
|
75
|
|
10.
|
|
اوڈیشہ
|
|
1,429
|
|
11.
|
|
پنجاب
|
|
1,516
|
|
12.
|
|
راجستھان
|
|
2,731
|
|
13.
|
|
تمل ناڈو
|
|
4,813
|
|
14.
|
|
تلنگانہ
|
|
2,508
|
|
15.
|
|
تریپورہ
|
|
148
|
|
16.
|
|
اتراکھنڈ
|
|
702
|
|
17.
|
|
اترپردیش
|
|
4,851